Source: https://mydimosio.gr/eidiseis/ergasia/ta-pepragmena-oaed-se-mia-tetraetia/
Timestamp: 2019-08-23 16:07:00+00:00
Document Index: 41162965

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Όλα τα πεπραγμένα του ΟΑΕΔ σε μία τετραετία | MyDimosio
Αρχική Ειδήσεις Όλα τα πεπραγμένα του ΟΑΕΔ σε μία τετραετία
Όλα τα πεπραγμένα του ΟΑΕΔ σε μία τετραετία
ΠΑΤΗΣΤΕ ΕΔΩ ΓΙΑ ΝΑ ΔΕΙΤΕ ΤΟΝ ΑΠΟΛΟΓΙΣΜΟ ΑΠΟ ΤΟΝ ΟΑΕΔ
Ο ΟΑΕΔ αποτελεί το δημόσιο βραχίονα του Υπουργείου Εργασίας για την άσκηση της πολιτικής του για τους ανέργους και για την υλοποίηση προγραμμάτων εκπαιδευτικής και κοινωνικής πολιτικής για νέους και μισθωτούς. Η παρούσα Έκθεση είναι απολογιστική της δραστηριότητας του Οργανισμού κατά την περίοδο Μαρτίου 2015 – Ιουνίου 2019.
Εδώ και έναν χρόνο, το κεντρικό επικοινωνιακό μήνυμα «Ο δικός σου ΟΑΕΔ», συνοψίζει το όραμά μας, να αισθάνονται οι άνεργοι τον ΟΑΕΔ δίπλα τους, σύμβουλο και αρωγό τους και οι επιχειρήσεις να τον θεωρούν αξιόπιστο φορέα ως προς την εξεύρεση κατάλληλου προσωπικού. Θεωρώ ότι η ενότητα γύρω από τον κοινό σκοπό, τα μέχρι τώρα επιτεύγματά μας και η εμπιστοσύνη που αποκτήθηκε τα τελευταία χρόνια μεταξύ της Διοίκησης και των εργαζομένων του Οργανισμού αποτελούν εγγύηση και πολύτιμη παρακαταθήκη για το μέλλον προκειμένου να κερδηθεί το στοίχημα και να γίνουν πράξη οι στόχοι και το όραμα.
Την τετραετία 2015-2018 υλοποιήθηκαν προγράμματα απασχόλησης, απόκτησης εργασιακής εμπειρίας, κατάρτισης και διατήρησης θέσεων εργασίας για 359 χιλιάδες ωφελούμενους. Μέχρι σήμερα 175.000 άνεργοι έχουν συμμετάσχει σε αυτά τα προγράμματα, εκ των οποίων 13 είναι ανοιχτά και δέχονται αιτήσεις. Τρία επιπλέον προγράμματα απασχόλησης και επιχειρηματικότητας προκηρύχθηκαν εντός του 2019 για 24.000 ανέργους
Μεταξύ 2014 και 2018, αυξήθηκε ο αριθμός των επιδοτούμενων ανέργων κατά 25% και των ανέργων εποχικών επαγγελμάτων που παίρνουν ειδικό εποχικό βοήθημα κατά 60%
Αύξηση αριθμού ωφελούμενων παιδιών στο πρόγραμμα διαμονής παιδιών σε παιδικές κατασκηνώσεις από 11.000 το 2014 σε 57.000 το 2019
Αύξηση αριθμού ωφελούμενων στο πρόγραμμα κοινωνικού τουρισμού, από 67.000 το 2014-2015 σε 141.000 το 2018-2019
Ολοκλήρωση της κατασκευής και λειτουργία, από το Μάρτιο του 2019, του νέου Βρεφονηπιακού Σταθμού ΟΑΕΔ Καρδίτσας που φιλοξενεί σήμερα 100 παιδιά
Παράταση έως το σχολικό έτος 2021-2022 της λειτουργίας των ΕΠΑ.Σ. Μαθητείας Ο.Α.Ε.Δ., που είχαν καταργηθεί το 2013
Διαμόρφωση από κοινού με το Υπ. Παιδείας του Εθνικού Πλαισίου Ποιότητας Μαθητείας, που θεσμοθετήθηκε το 2017
Εκπόνηση 30 νέων προγραμμάτων μάθησης στο χώρο εργασίας και πιλοτική εφαρμογή
Ίδρυση Εκπαιδευτικού Κέντρου Επαγγελματικής Κατάρτισης Εφήβων και Νέων με Ειδικές Ανάγκες (Ε.Κ.Ε.Κ. ΑμεΑ) στη Θεσσαλονίκη, με Κανονισμό Λειτουργίας που προβλέπει τη δημιουργία Κέντρων Προστατευμένης Εργασίας που θα παρέχουν εργασία στους αποφοίτους και θα τους βοηθούν να ενταχθούν στην αγορά εργασίας
Σχεδιασμός και υλοποίηση, από το 2016, προγραμμάτων επαγγελματικής κατάρτισης 150 κρατουμένων σε 6 Καταστήματα Κράτησης, σε συνεργασία με το Υπ. Δικαιοσύνης, και εκπόνηση Ολοκληρωμένου Σχεδίου επέκτασής τους σε όλες τις φυλακές της χώρας
Κατάργηση των εργολάβων καθαριότητας και πρόσληψη μέσω Α.Σ.Ε.Π.(ΣΟΧ 1/2018) 478 εργαζομένων μέσω της σύναψης ατομικών συμβάσεων εργασίας Ι.Δ.Ο.Χ. για την κάλυψη των αναγκών καθαριότητας όλων των Υπηρεσιών του Οργανισμού πανελλαδικά
Εφαρμογή για πρώτη φορά στον ΟΑΕΔ του θεσμού των αναπληρωτών εκπαιδευτικών στις ΕΠΑ.Σ Μαθητείας από το σχολικό έτος 2017-2018
Θεσμοθέτηση και εφαρμογή από το 2017, για πρώτη φορά στον ΟΑΕΔ, αντικειμενικού πλαισίου επιλογής Διευθυντών και Υποδιευθυντών των εκπαιδευτικών δομών (ΕΠΑΣ, ΙΕΚ, ΚΕΚ)
Προηγούμενο άρθροΒίντεο: Έτσι απλά οδηγός περνά τζάμπα στα διόδια
Επόμενο άρθροTι τρέχει με το ΣΔΟΕ;